102. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΑΜΥΝΑΣ Αριθ.Φ.421.1/1/341944/Σ.704 της 14/27 Αυγ.1997 (ΦΕΚ Β΄751) Κατάταξη προτάκτων οπλιτών στις Ένοπλες Δυνάμεις Έχοντας υπόψη: α.Τις διατάξεις της παρ. 1 του άρθρ. 21 του Νόμ.1763/88 «Στρατολογία των Ελλήνων», όπως ισχύει μετά την αντικατάστασή του με το άρθρ. 14 του Νόμ. 2510/97 (ΦΕΚ 136 Α΄). β.Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του κρατικού προϋπολογισμού, αποφασίζουμε: 36.Β.α.101-102 Στρατολογία Άρθρ.1.-1.Επιτρέπεται η κατάταξη προτάκτων οπλιτών στις Ένοπλες Δυνάμεις όπως παρακάτω: α.Στο Στρατό Ξηράς: (1)Πριν από την κατανομή των στρατευσίμων στους Κλάδους των Ενόπλων Δυνάμεων: Όλων όσων επιθυμούν . (2)Μετά την κατανομή: Μόνο από τους κατανεμηθέντες ή μεταφερθέντες στο Στρατό Ξηράς από άλλο Κλάδο. β.Στην Πολεμική Αεροπορία: μόνο από τους κατανεμηθέντες ή μεταφερθέντες σε αυτή από άλλο Κλάδο. 2.Για την κατάταξή τους ως προτάκτων οπλιτών οι  ενδιαφερόμενοι υποβάλλουν σχετική αίτηση στο αρμόδιο στρατολογικό γραφείο. Όσοι  είναι ανήλικοι υποβάλλουν με την αίτηση και έγγραφη συγκατάθεση του ασκούντος τη γονική μέριμνα, καθώς και φωτοαντίγραφο της αστυνομικής ταυτότητάς τους ή εφόσον στερούνται ταυτότητας, πιστοποιητικό Δήμου ή Κοινότητας περί της εγγραφής τους στα μητρώα αρρένων και της ημερομηνίας γέννησής τους. Τα παραπάνω δικαιολογητικά υποβάλλονται: α. Από τους επιθυμούντες την κατάταξή τους στο Στρατό Ξηράς: Μετά τη συμπλήρωση του 17ου έτους της ηλικίας τους. β.Από τους επιθυμούντες την κατάταξή τους στην Πολεμική Αεροπορία: Μετά την κατανομή ή τη μεταφορά τους σε αυτή από άλλο κλάδο των Ενόπλων Δυνάμεων. 3.Όσοι καταθέτουν δικαιολογητικά για την κατάταξή τους ως προτάκτων οπλιτών μπορούν να τα ανακαλούν οποτεδήποτε ή να μην κατατάσσονται στις Ένοπλες Δυνάμεις χωρίς να υπέχουν συνέπειες. 4.Η πρόσκληση για κατάταξη των προτάκτων οπλιτών στους κλάδους του Στρατού Ξηράς και της πολεμικής Αεροπορίας, γίνεται με τις εκδιδόμενες από τα Γενικά Επιτελεία των Κλάδων αυτών εγκυκλίους διαταγές πρόσκλησης των στρατευσί-μων και ανάλογα με τις εκάστοτε ανάγκες τους. Η πρόσκληση για κατάταξη μπορεί να είναι περιορισμένου ή απεριορίστου αριθμού. .5.Όσοι υποβάλλουν δικαιολογητικά για την κατάταξή τους ως προτάκτων οπλιτών στο Στρατό Ξηράς ή στην πολεμική Αεροπορία, καλούνται να καταταγούν με την πρώτη υπόχρεη για κατάταξη Ε.Σ.Σ.Ο. μετά παρέλευση διμήνου από την ημερομηνία κατάθεσης της σχετικής αίτησης. Σε περίπτωση περιορισμένης πρόσκλησης προτάκτων και εφόσον ο αριθμός των επιθυμούντων την κατάταξή τους ως προτάκτων οπλιτών υπερβαίνει τον αναγκαιούντα αριθμό που καλείται για κατάταξη, προτιμώνται κατά σειρά οι έχοντες μεγαλύτερη ηλικία. Εφόσον πριν από τη κατάταξή τους εκδοθεί εγκύκλιος διαταγή αρχικής πρόσκλησης της κλάσης τους, η πρόσκλησή τους ως προτάκτων οπλιτών δεν ισχύει. 6.Εφόσον κατά την ημέρα κατάταξης των προτάκτων οπλιτών διαπιστώνεται ότι αυτοί έχουν βλάβη ή πάθηση για την οποία προβλέπεται χορήγηση αναβολής υγείας, δεν εκδίδονται αποφάσεις από τα ειδικά Στρατολογικά Συμβούλια ούτε γνωματεύσεις από τις Υγειονομικές Επιτροπές και δεν τους χορηγείται προσωρινό απολυτήριο, αλλά μόνο κατάσταση επιβίβασης για την επιστροφή στον τόπο διαμονής τους. Αν η κρίση σωματικής ικανότητας γίνεται μετά την ημέρα κατάταξής τους, ακολουθείται η προβλεπόμενη για τους οπλίτες διαδικασία. 7.Οι πρότακτοι οπλίτες που απολύονται προσωρινά με αναβολή κατάταξης λόγω υγείας, υποχρεούνται να επανακατατάσσονται μετά τη λήξη της αναβολής τους εφόσον στο μεταξύ έχουν κληθεί για κατάταξη οι στρατεύσιμοι της κλάσης τους, διαφορετικά, μόνο εφόσον το ζητήσουν οι ίδιοι με τη διαδικασία της παρ. 2 του παρόντος άρθρου. Άρθρ.2.-1.Για την κατανομή των προτάκτων οπλιτών σε Όπλα, Σώματα, υπηρεσίες και ειδικότητες, εφαρμόζονται  ανάλογα όσα ισχύουν για τους στρατεύσιμους και τους οπλίτες. 2.Με την επιφύλαξη των καθοριζομένων στις παρ. 6 και 7 του άρθρ. 1 της απόφασης αυτής, για τις υποχρεώσεις των προτάκτων οπλιτών και την απόλυσή τους από τις τάξεις των Ενόπλων Δυνάμεων, εφαρμόζονται οι διατάξεις που ισχύουν για τους οπλίτες 3.Διοικητικές και ερμηνευτικές οδηγίες για την εφαρμογή της απόφασης αυτής εκδίδονται, εφόσον απαιτηθούν, από τη Διεύθυνση Στρατολογικού του Γενικού Επιτελείου Εθνικής Άμυνας. Άρθρ.3.-Η ισχύς της απόφασης αυτής αρχίζει από 1 Σεπτ. 1997. 103. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ, ΔΗΜ.ΔΙΟΙΚΗΣΗΣ ΚΑΙ ΑΠΟΚ/ΣΗΣ, ΕΘΝΙΚΗΣ ΑΜΥΝΑΣ, ΕΞΩΤΕΡΙΚΩΝ, ΥΓΕΙΑΣ ΚΑΙ ΠΡΟΝΟΙΑΣ ΚΑΙ ΔΗΜΟΣΙΑΣ ΤΑΞΗΣ Αριθ.Φ.429.37/3/342025 της 1/5 Σεπτ.1997 (ΦΕΚ Β΄800) Υγειονομική εξέταση και κρίση της σωματικής ικανότητας στρατευσίμων που αδυνατούν να μετακινηθούν για λόγους υγείας. Έχοντας υπόψη: α.Τις διατάξεις της παρ. 3 του άρθρ. 10 του Νόμ. 1763/88 «Στρατολογία των Ελλήνων» (ΦΕΚ 57Α΄) όπως αντικαταστάθηκαν με το άρθρ. 9 του Νόμ. 2510/97 (ΦΕΚ 136 Α΄). β.Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του κρατικού προϋπολογισμού, αποφασίζουμε: (Μετά τη σελ. 112,08)  Σελ. 112,09 Τεύχος 1384 Σελ. 99 Στρατολογία 36.Β.α.103 Άρθρ,.1.-1.Όσοι στρατεύσιμοι καταθέτουν με το δελτίο απογραφής ιατρικά δικαιολογητικά από τα οποία προκύπτουν σημαντικά προβλήματα υγείας, παραπέμπονται από το αρμόδιο στρατολογικό γραφείο στην πλησιέστερη στον τόπο διαμονής τους Επιτροπή Απαλλαγών, για υγειονομική εξέταση και κρίση της σωματικής τους ικανότητας. Η παραπομπή καθενός γίνεται ύστερα από διαταγή της διεύθυνσης στρατολογικού του Γ.Ε.ΕΘ.Α., που εκδίδεται κατόπιν ενδεικτικής παρατήρησης που σημειώνεται στο δελτίο απογραφής από ανώτερο αξιωματικό υγειονομικού (ιατρό) ο οποίος ορίζεται από τον Αρχηγό Γ.Ε.ΕΘ.Α. 2.Οι  διατάξεις  της  Φ.429.1/149/338328/Σ.3203/ 13.7.1988 κοινής απόφασης των Υπουργών Εσωτερικών, Εξωτερικών, Υγείας – Πρόνοιας και Κοινωνικών Ασφαλίσεων κα Δημόσιας Τάξης και του Υφυπουργού Εθνικής άμυνας (ΦΕΚ 510 Β΄), εφαρμόζονται ανάλογα και για όσους από τους στρατευσίμους που αναφέρονται στην παρ. 1 αδυνατούν για λόγους υγείας, να μετακινηθούν στην έδρα της αρμόδιας υγειονομικής επιτροπής. Άρθρ.2.-1.Διοικητικές και ερμηνευτικές οδηγίες για την εφαρμογή της απόφασης αυτής, σε ό,τι αφορά τη διαδικασία της παραπομπής στην αρμόδια Επιτροπή Απαλλαγών, εκδίδονται , εφόσον απαιτηθούν, από τη Διεύθυνση Στρατολογικού του Γενικού Επιτελείου Εθνικής Άμυνας. 2.Η απόφαση αυτή να δημοσιευθεί στην Εφημερίδα της Κυβερνήσεως. 